Document ID: 31987R1071

*****
ΚΑΝΟΝΙΣΜΟΣ (ΕΟΚ) αριθ. 1071/87 ΤΗΣ ΕΠΙΤΡΟΠΗΣ
της 15ης Απριλίου 1987
για παρέκκλιση από τον κανονισμό (ΕΟΚ) αριθ. 854/86 περί λεπτομερειών εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου όσον αφορά ορισμένες προθεσμίες που πρέπει να τηρηθούν από την Ελλάδα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), και ιδίως το άρθρο 39 παράγραφος 10,
Εκτιμώντας:
ότι το άρθρο 21 του κανονισμού (ΕΟΚ) αριθ. 854/86 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 601/87 (3), προβλέπει ότι η Ελλάδα πρέπει να εμπνευσθεί από τα κριτήρια που προβλέπονται στο άρθρο 39 παράγραφος 4 του κανονισμού (ΕΟΚ) αριθ. 822/87 για να καθορίσει, πριν από τις 10 Μαρτίου, τα ποσοστά της παραγωγής επιτραπέζιου οίνου που θα παραδοθούν από τους υπόχρεους στην υποχρεωτική απόσταξη και ότι ενημερώνει σχετικά την Επιτροπή πριν από τις 15 Μαρτίου· ότι τα κριτήρια αυτά, που θεσπίστηκαν από τον κανονισμό (ΕΟΚ) αριθ. 816/87 της Επιτροπής (4), δημοσιεύθηκαν πάρα πολύ αργά ώστε να μπορέσει η Ελλάδα να τηρήσει τις προθεσμίες που της είχαν καθοριστεί· ότι είναι, συνεπώς, αναγκαίο να παραταθούν οι προθεσμίες αυτές·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 21 του κανονισμού (ΕΟΚ) αριθ. 854/86 για την περίοδο 1986/87, η ελληνική κυβέρνηση:
- καθορίζει τα ποσοστά που αναφέρονται στο εν λόγω άρθρο στοιχείο β) πριν από τις 10 Απριλίου 1987,
- προβαίνει στις ανακοινώσεις που αναφέρονται στο εν λόγω άρθρο στοιχείο γ) πριν από τις 15 Απριλίου 1987.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 10 Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Απριλίου 1987.

Labels: 18
17